Case ID: 1192796
Sentence 11: Təqsirləndirilən şəxs əlavə dindirmə zamanı ifadəsində göstərmişdir ki, xx.xx.2020-ci il tarixdə saat 17 radələrində Pərviz adlı şəxs istifadəsində olan ***-***-**-** saylı mobil telefon nömrəsinə zəng vuraraq Abşeron rayonu, Mehdiabad qəsəbəsi ərazisində yerləşən məscidin həyətində olduğunu demiş, o, da sonuncuya məsciddən çıxıb Rahat marketin qarşısında görüşməyi təklif etmiş, bir neçə dəqiqə sonra o, Pərvizlə «Rahat» marketin qarşısında görüşmüş, həmin vaxt Pərviz ona gedib Novxanı yolunda yerləşən «101» çay evində çay içməyi söyləmiş, çayxana uzaqda olduğu üçün o, sinif yoldaşı Turala da zəng vurub Pərvizlə çay içməyə getdiklərini demiş, təxminən 10-15 dəqiqə sonra Tural idarə etdiyi ağ rəngli «DaewooGentra» markalı **-PX-*** dövlət qeydiyyat nişanlı avtomobil ilə onların yanına gəlmiş, o, avtomobilin ön oturacağında Pərviz isə arxa oturacaqda əyləşmiş, o, Turala Novxanı yolunda yerləşən «101» çay evinə avtomobili sürməyi demiş, çayxanaya gedərkən onun istifadəsində olan telefona Babək adlı şəxs zəng vuraraq harda olduğunu soruşmuş, o, da cavab olaraq «101» çay evinə getdiyini bildimiş, Babək də ona onunla işi olduğuna görə görüşmək istədiyini dedikdə o, sonuncunu Digah yolunda gözləyəcəyini bildirmişdir.